Observatorul Prahovean publică simultan cu alte instituții media din Prahova – Dada TV, NecenzuratPH, Actualitatea Prahoveană, Știri Actuale, Telegrama, phtv.ro, Prahova Economică și VP TV o emisiune specială, care reprezintă o premieră în presa locală.
În această seară, mai multe instituții de presă din Prahova difuzează simultan o emisiune-protest împotriva comportamentului de tip interlop în sediul Primăriei Ploiești.
Această emisiune, care a fost precedată de un protest al ziarișilor din Prahova, a fost generată de un incident extrem de grav care a avut loc în sediul Primăriei Ploiești miercurea trecută.
Atunci, doi colegi de breaslă, au fost înjurați ca la ușa cortului și amenințați cu bătaia de tatăl unui consilier personal al primarului Andrei Volosevici, acesta neavând, până acum, nicio reacție oficială.
Detalii aici: Jurnaliști înjurați și amenințați în Primăria Ploiești de tatăl consilierului personal al lui Andrei Volosevici!
La emisiunea-protest de astăzi au participat jurnaliștii Marius Nica, Claudiu Vasilescu și Mihai Nicolae de la Observatorul Prahovean, Victor Preda și Sebastian Ignat de la Actualitatea Prahoveană, Bogdan Enache – phtv.ro, Cristina Iancu – Știri Actuale, Harry Ștefan – NecenzuratPH, Alex Călinoiu – Telegrama, Claudius Dociu și Daniel Costache – DADA TV.
Producția poate fi urmărită aici: